Kamp op citrusdal The Baths - Forum Topic
Total Views: 80 911 155
Forums / 2. FAQ & General Chat / Kamp op citrusdal The Baths
views: 38 207 039
Kamp op citrusdal The Baths
16 Jul 2017 @ 11:44:48 am
Ons kamp leeker hier vir 4 dae en swem lekker in die warm swembaddens was gister Clanwillam toe vir n paar inkoopies op pad terug het ons n hele paar mense gekry met hulle boswaens wat op die pad teen so 120 kmph verbygaan ek weet nie of hulle weet as daar iets met daai wa verkeerd gaan wat se gemors gaan dit veroorsaak nie lyk my hulle was baie hastig op pad iewers heen
17 Jul 2017 @ 10:02:23 am
Ons het jare gelede vir 'n paar dae gekamp by The Baths. Ek onthou nog altyd hoe lekker dit vir ons daar was. Ons het die baddens omtrent geniet. Wat ek altyd sal onthou, ons het langs die rivier onder die bome gestaan en dit was tyd vir die vinke (webers) om nes te bou. Ek kon my verkyk aan hulle, die manier wat die mannetjies werk en die wyfies die nessies inspekteer en goedkeur of afkeur. 'n Hele paar nessies is klaar gebou terwyl ons daar was. Ek was skoon spyt toe ons die dag moet vertrek.
17 Jul 2017 @ 10:52:53 am
Ek wou nog altyd weet van kamp aldaar.
Was daar om te koekeloer so jaar of wat terug.... maar ek kon nie sien hoe kry ek my groot wên daarin en weer daaruit nie. Kannie presies onthou wat was die probleem nie, dit het net vir my na n probleem gelyk.
Julle is nou daar, wat sou jy sê kan ek die elegance met sukses daar op n staanplek inkry. En dan kan ons n spesifieke no.. kies.
Die manne wat so vinnig ry.? Hulle is oppad begrafnis toe, dalk hulle eie. Absolute gekheid en ondeurdag. As ons vinniger as 90 ry, dan sal dit net wees om n stadiger voertuig soos sommige vragmotors verby te gaan. Alhoewel meeste van die vragmotors en beslis die aflewerings voertuie vinniger as 100 ry tenspyte van die plakaat agterop wat sê 100 of 80 max.
17 Jul 2017 @ 11:08:37 am
Johan, Dis 'n lekker plek! Ons het tweemaal daar gekamp in die voor 1994 tye en het 'n hele paar Kleurling gesinne daar gekry wat destyds verbasend was. Hulle het ons meegedeel dat hulle oor baie jare reeds daar welkom was. Miskien omdat die plek so weggesteek was dat selfs die regering nie geweet het wat daar aangaan nie. Ons het oor 'n paar dae vriende geword en lekker gesels. Gelukkig is daardie dae dae nou verby en assosiasie met wie jy gemaklik voel en dinge in gemeen het, is nou moontlik.
So interessant as wat Clanwilliam is, so oninteressant is die dorpie Citrusdal. Ons het verlede jaar in die somer 'n aand in die karavaanpark in die dorpie oorgestaan omdat ons hondjie saamgetoer het en sy nie oral aanvaar is nie. Dit was toe 42 grade in die koelte en die bestuurder het ons meegedeel dat dit die vorige seisoen tot 52 grade gestyg het! Beslis nie uitkampweer nie. Die park op die dorp is terloops heel gesellig, goed ingerig en het selfs 'n swembad. Die een by die Clanwilliamdam bly 'n mens maar weg- dis glo 'n regte nes, veral oor naweke.
17 Jul 2017 @ 17:11:21 pm
Klink heerlik daar...
17 Jul 2017 @ 17:24:30 pm
Johan, oor die toeganklikheid met jou groot karavaan: Ek glo nie hy sal dit maklik maak nie. Ek wonder ook elke slag wat gebeur as daar twee ouens met karavane van aangesig tot aangesig op die kronkelpaadjie sou kom. Die staanplekke is maar so tussen die kronkels van die stroompie ingedruk en taamlik klein as ek reg onthou. Ons Sprite Supersport kon darem inkom. Hulle het ook verblyf te huur en die plek is so oulik- restaurant ook- dat dit dalk die moeite werd is om die karavaan op Citrusdal te los en 'n aand daar te gaan deurbring. Miskien lyk die paadjie makliker as wat ek onthou. Dis laaaank gelede maar ons het so 'n paar jaar gelede ingery om familie die plek te gaan wys. Die natuurlike warm water- regtig WARM- is in oorvloed. Daar is as ek reg onthou, twee warm swembaddens en jacuzi's. Die stroompie met warm water onder die koeltebome het ons kinders baie eienaardig gevind. Jy verwag koue water en dan is dit badwaterwarm. Hulle het sommer in die stroompie gaan sit en speel. As 'n mens wil stap, is daar paadjies teen die rante uit. Ek is nie juis begaan oor slange nie, maar daardie warm kliprandjies lyk vir my baie slangerig, maar dis mooi hoor!
17 Jul 2017 @ 20:59:33 pm
Dis hoekom ek gevra het want ons het dieselfde gedink toe ons daar gaan loer het..
Die paadjie was eenvoudig te smal ... jy weet mos met so n lang trein moet jy biki wyd draai. En die missis sal gou gou uitfreak.
Maar sal nietemin wag ve Harv hulle se kommentaar.
Kan in elk geval nie gou daar kom nie, al wil ek hoe grasg. Ons beplaning ve volgende jaar is al gedoen, maar kan dit nietemin verander.
Wag net om Waenhuiskrans te ervaar. Hoop dis so goed as wat dit vier jaar terug was.
18 Jul 2017 @ 10:28:43 am
Hoop julle geniet Waenhuiskraal. Is jy bewus van die derde grot? Dit is aan die westekant van die ander twee maar in dieselfde rots. Jy moet half afklim op die sandpad om daar te kom. Lekker en veilige plek vir 'n piekniek. Ek het die sandpaadjie met die Kuga afgery en toe ek onder kom, gewonder of ek nie dalk meer afgebyt het as wat die Kuga kon kou nie, maar gelukkig het hy maklik weer bo uitgekom. Ek was aangenaam verras.
Waenhuiskraal is 'n mooi dorpie maar bietjie stillerig met min om te doen en nie baie stapgeleentheid nie, wat ons graag doen. Die huisies, nie net in die werkersdeel nie, is pragtig en smeek om afgeneem te word.
18 Jul 2017 @ 12:24:14 pm
if you want to go there with the elegance i would suggest you ask for site 23 a or 23 b they are the last stands at the bottom away from the pools but they are nice and big and should not be a problem enjoy
18 Jul 2017 @ 12:41:18 pm
Will try to remember, if not, will make contact again.
Dankie Fred. Ons sal die derde grot gaan soek.
Ons laaik waenhuiskrans juis oor die stilte en vrede. As jy eers n paar van die gereelde kampers mee begin geselsies aanknoop, is dit eindelose pret wat n plek soek om te gebeur.
In die woongebied is ook sulke kafeetjies wat vrek lekker is. Bestel koffie daar dan bring hulle ve jou sommer gemmer koekies ook.